# Επίσημη Εφημερίδα C 472A/23 Ν

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 472A |
| | |
| Έκδοση στην ελληνική γλώσσα | Ανακοινώσεις και Πληροφορίες | 64ό έτος23 Νοεμβρίου 2021 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 472A

Έκδοση στην ελληνική γλώσσα

Ανακοινώσεις και Πληροφορίες

64ό έτος23 Νοεμβρίου 2021

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Γραφείο Διανοητικής Ιδιοκτησίας της Ευρωπαϊκής Ένωσης |
| 2021/C 472 A/01 | Προκήρυξη κενών θέσεων — Μέλος τμήματος προσφυγών (EXT/21/109/AD 11/BOA) | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Γραφείο Διανοητικής Ιδιοκτησίας της Ευρωπαϊκής Ένωσης

2021/C 472 A/01

Προκήρυξη κενών θέσεων — Μέλος τμήματος προσφυγών (EXT/21/109/AD 11/BOA)

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Γραφείο Διανοητικής Ιδιοκτησίας της Ευρωπαϊκής Ένωσης

| 23.11.2021 | EL | Επίσημη Εφημερίδα της Ευρωπαϊκής Ένωσης | CA 472/1 |
| --- | --- | --- | --- |

23.11.2021

EL

Επίσημη Εφημερίδα της Ευρωπαϊκής Ένωσης

CA 472/1

---

ΠΡΟΚΗΡΥΞΗ ΚΕΝΩΝ ΘΕΣΕΩΝ

Μέλος τμήματος προσφυγών (EXT/21/109/AD 11/BOA)

(2021/C 472 A/01)

Το Γραφείο Διανοητικής Ιδιοκτησίας της Ευρωπαϊκής Ένωσης (EUIPO), εφεξής καλούμενο το «Γραφείο», αναζητά υποψηφίους για την πλήρωση δύο θέσεων μελών των τμημάτων προσφυγών του Γραφείου.

| Τίτλος θέσης | ΜΕΛΟΣ ΤΜΗΜΑΤΟΣ ΠΡΟΣΦΥΓΩΝ |
| --- | --- |
| Ομάδα καθηκόντων/βαθμός | AD 11 |
| Τύπος σύμβασης | Έκτακτος υπάλληλος |
| Αναφορά | EXT/21/109/AD 11/BOA — Member |
| Προθεσμία υποβολής των αιτήσεων υποψηφιότητας | 4 Ιανουαρίου 2022, μεσάνυχτα ώρα Αλικάντε (Ώρα Κεντρικής Ευρώπης) |
| Τόπος εργασίας | Αλικάντε, ΙΣΠΑΝΙΑ |
| Προβλεπόμενη ημερομηνία ανάληψης καθηκόντων | Από 1η Ιουλίου 2022 |

Τίτλος θέσης

ΜΕΛΟΣ ΤΜΗΜΑΤΟΣ ΠΡΟΣΦΥΓΩΝ

Ομάδα καθηκόντων/βαθμός

AD 11

Τύπος σύμβασης

Έκτακτος υπάλληλος

Αναφορά

EXT/21/109/AD 11/BOA — Member

Προθεσμία υποβολής των αιτήσεων υποψηφιότητας

4 Ιανουαρίου 2022, μεσάνυχτα ώρα Αλικάντε (Ώρα Κεντρικής Ευρώπης)

Τόπος εργασίας

Αλικάντε, ΙΣΠΑΝΙΑ

Προβλεπόμενη ημερομηνία ανάληψης καθηκόντων

Από 1η Ιουλίου 2022

1.   ΙΣΤΟΡΙΚΟ

Ιστορικό και νομικό πλαίσιο

Το Γραφείο ιδρύθηκε με τον κανονισμό (ΕΚ) αριθ. 40/94 του Συμβουλίου (1) [νυν κανονισμός (ΕΕ) 2017/1001 του Ευρωπαϊκού Κοινοβουλίου και του Συμβουλίου (2)] ως αποκεντρωμένος οργανισμός της Ευρωπαϊκής Ένωσης (ΕΕ) με στόχο την προστασία των δικαιωμάτων ΔΙ των επιχειρήσεων και των καινοτόμων επιχειρηματιών σε ολόκληρη την ΕΕ και εκτός αυτής. Με τον κανονισμό (ΕΚ) αριθ. 6/2002 του Συμβουλίου (3) θεσπίζεται το καταχωρισμένο κοινοτικό σχέδιο ή υπόδειγμα, το οποίο τελεί επίσης υπό τη διαχείριση του Γραφείου, ενώ ο κανονισμός (ΕΕ) αριθ. 386/2012 του Ευρωπαϊκού Κοινοβουλίου και του Συμβουλίου (4) ανέθεσε στο Γραφείο το Ευρωπαϊκό Παρατηρητήριο για την Παραβίαση των Δικαιωμάτων Διανοητικής Ιδιοκτησίας.

Από την ίδρυσή του το 1994, το Γραφείο εδρεύει στο Αλικάντε της Ισπανίας, όπου διαχειρίζεται την καταχώριση του σήματος της ΕΕ και το καταχωρισμένο κοινοτικό σχέδιο ή υπόδειγμα, τα οποία ισχύουν σε ολόκληρη την ΕΕ. Σε επίπεδο ΕΕ, οι αρμοδιότητές του περιλαμβάνουν επίσης τον τομέα της σύγκλισης εργαλείων και πρακτικών, σε συνεργασία με τους εταίρους στα εθνικά και περιφερειακά γραφεία ΔΙ σε ολόκληρη την ΕΕ, με τους χρήστες και τους υπόλοιπους θεσμικούς εταίρους. Από κοινού, τα εν λόγω γραφεία αποτελούν το Δίκτυο Διανοητικής Ιδιοκτησίας της Ευρωπαϊκής Ένωσης (EUIPN) και συνεργάζονται με στόχο να προσφέρουν στους χρήστες μια συνεκτική πρακτική καταχώρισης, τόσο σε εθνικό όσο και σε ενωσιακό επίπεδο.

Οι γλώσσες του Γραφείου είναι η αγγλική, η γαλλική, η γερμανική, η ιταλική και η ισπανική. Εντούτοις, ορισμένες διαδικασίες ενδέχεται να διενεργούνται και σε άλλες επίσημες γλώσσες της Ευρωπαϊκής Ένωσης.

Διακυβέρνηση, διοίκηση και δομή του EUIPO

Η δομή διακυβέρνησης του EUIPO αποτελείται από το διοικητικό συμβούλιο και την επιτροπή προϋπολογισμού, που απαρτίζονται αμφότερα από έναν εκπρόσωπο από κάθε κράτος μέλος, δύο εκπροσώπους της Ευρωπαϊκής Επιτροπής και έναν εκπρόσωπο του Ευρωπαϊκού Κοινοβουλίου. Το EUIPO διαθέτει νομική, διοικητική και οικονομική αυτονομία.

Το Συμβούλιο αποφασίζει σχετικά με τον διορισμό του εκτελεστικού διευθυντή, του (των) αναπληρωτή (-ών) εκτελεστικού(-ών) διευθυντή(-ών) καθώς και του προέδρου των τμημάτων προσφυγών και των προέδρων των επιμέρους τμημάτων προσφυγών από κατάλογο υποψηφίων που προτείνει το διοικητικό συμβούλιο. Το διοικητικό συμβούλιο είναι αρμόδιο για την επιλογή και τον διορισμό των μελών των τμημάτων προσφυγών.

Ο εκτελεστικός διευθυντής είναι ο νομικός εκπρόσωπος του Γραφείου και αρμόδιος για τη διοίκησή του, ενώ λογοδοτεί στο διοικητικό συμβούλιο και στην επιτροπή προϋπολογισμού. Ο εκτελεστικός διευθυντής επικουρείται από έναν ή περισσότερους αναπληρωτές εκτελεστικούς διευθυντές.

Ο προϋπολογισμός του Γραφείου για το 2021 ανέρχεται σε περίπου 504 εκατομμύρια ευρώ, ενώ ο αριθμός των θέσεων εργασίας στον πίνακα προσωπικού ανέρχεται σε 925.

Το EUIPO είναι διαρθρωμένο σε διάφορα επιχειρησιακά τμήματα, καθένα εκ των οποίων αναφέρεται στον εκτελεστικό διευθυντή και/ή στον αναπληρωτή εκτελεστικό διευθυντή.

Τα τμήματα προσφυγών, παρόλο που εντάσσονται στα συστήματα διοίκησης και διαχείρισης του Γραφείου, θεσπίστηκαν βάσει του κανονισμού για το σήμα της ΕΕ (ΚΣΕΕ) ως χωριστή μονάδα εντός του Γραφείου προκειμένου να επανεξετάζουν τις αποφάσεις του Γραφείου υπό καθεστώς αυτονομίας. Συνέχεια στις προσφυγές μπορεί να δίνεται ενώπιον των Δικαστηρίων της ΕΕ στο Λουξεμβούργο.

Τα τμήματα προσφυγών απαρτίζονται επί του παρόντος από έναν πρόεδρο, τέσσερεις προέδρους τμήματος και δεκαέξι μέλη που επικουρούνται από νομικό και διοικητικό προσωπικό. Ο πρόεδρος των τμημάτων προσφυγών, οι πρόεδροι τμήματος και τα μέλη υπάγονται στο διοικητικό συμβούλιο του Γραφείου. Στα τμήματα προσφυγών, συμπεριλαμβανομένων της γραμματείας, της υπηρεσίας υποστήριξης γνώσεων και πληροφοριών, της υπηρεσίας εναλλακτικής επίλυσης διαφορών και της υπηρεσίας δικαστικών διαδικασιών, εργάζονται άνω των 100 ατόμων.

Το 2020 ασκήθηκαν 2 479 προσφυγές και εκδόθηκαν 2 561 αποφάσεις. Ο πρόεδρος των τμημάτων προσφυγών προεδρεύει του προεδρείου των τμημάτων προσφυγών, το οποίο είναι αρμόδιο για την θέσπιση των κανόνων και την οργάνωση των εργασιών των τμημάτων, την εφαρμογή των αποφάσεων και την κατανομή των υποθέσεων μεταξύ των τμημάτων. Σε κάθε τμήμα προσφυγών προεδρεύει ένας πρόεδρος. Ο πρόεδρος των τμημάτων προσφυγών προεδρεύει επίσης του τμήματος μείζονος συνθέσεως.

Για περαιτέρω πληροφορίες επισκεφθείτε τον ακόλουθο δικτυακό τόπο:

https://euipo.europa.eu/ohimportal/el/home

2.   ΚΑΘΗΚΟΝΤΑ

Τα μέλη των επιμέρους τμημάτων προσφυγών του EUIPO καλούνται να επανεξετάζουν υποθέσεις και να προετοιμάζουν τις αποφάσεις επί προσφυγών κατά αποφάσεων που εκδόθηκαν σε πρώτο βαθμό από το Γραφείο (εξέταση σημάτων ή σχεδίων και υποδειγμάτων, ανακοπή, ακύρωση και κήρυξη ακυρότητας).

Τα τμήματα προσφυγών λαμβάνουν αποφάσεις σε τριμελή σύνθεση, δύο δε από τα μέλη, τουλάχιστον, πρέπει να είναι νομικοί. Σε ορισμένες ειδικές περιπτώσεις, οι αποφάσεις λαμβάνονται από τμήμα μείζονος σύνθεσης, υπό την προεδρία του προέδρου των τμημάτων προσφυγών, ή με μονομελή σύνθεση, ο δε λαμβάνων την απόφαση είναι νομικός. Ο πρόεδρος των τμημάτων προσφυγών και οι πρόεδροι και τα μέλη κάθε τμήματος προσφυγών είναι ανεξάρτητοι. Κατά τη λήψη των αποφάσεών τους δεν δεσμεύονται από εντολές.

Σύμφωνα με τις αποφάσεις που έλαβε το προεδρείο των τμημάτων προσφυγών, τα μέλη μπορεί να διορίζονται σε ένα ή περισσότερα τμήματα προσφυγών.

Με την επιφύλαξη των κανόνων για την οργάνωση των εργασιών των τμημάτων, που καθορίζονται σε ετήσια βάση από το προεδρείο των τμημάτων προσφυγών, κάθε μέλος των τμημάτων προσφυγών καλείται να εκπονεί περίπου 130 σχέδια αποφάσεων ανά έτος και να συμμετέχει ως τρίτο μέλος στη λήψη αποφάσεων περίπου 200 επιπλέον υποθέσεων.

Για την εκτέλεση των καθηκόντων τους, τα μέλη επικουρούνται από νομικό και διοικητικό προσωπικό.

Από τα μέλη ενδέχεται επίσης να ζητείται να δίνουν διαλέξεις, να συμμετέχουν σε διασκέψεις και να λαμβάνουν μέρος στις εργασίες της υπηρεσίας εναλλακτικής επίλυσης διαφορών.

3.   ΚΡΙΤΗΡΙΑ ΕΠΙΛΕΞΙΜΟΤΗΤΑΣ

Για να γίνουν δεκτοί στη διαδικασία επιλογής, οι υποψήφιοι πρέπει να πληρούν όλους τους ακόλουθους όρους κατά τη λήξη της προθεσμίας υποβολής των αιτήσεων:

Γενικοί όροι (5)

| — | Να είναι υπήκοοι ενός από τα κράτη μέλη της Ευρωπαϊκής Ένωσης και να απολαύουν όλων των πολιτικών τους δικαιωμάτων. |
| --- | --- |

—

Να είναι υπήκοοι ενός από τα κράτη μέλη της Ευρωπαϊκής Ένωσης και να απολαύουν όλων των πολιτικών τους δικαιωμάτων.

| — | Να έχουν εκπληρώσει τις στρατιωτικές υποχρεώσεις που υπέχουν βάσει της οικείας νομοθεσίας περί στρατολογίας. |
| --- | --- |

—

Να έχουν εκπληρώσει τις στρατιωτικές υποχρεώσεις που υπέχουν βάσει της οικείας νομοθεσίας περί στρατολογίας.

| — | Να διαθέτουν τα εχέγγυα ήθους που απαιτούνται (6) για την άσκηση των προβλεπόμενων καθηκόντων. |
| --- | --- |

—

Να διαθέτουν τα εχέγγυα ήθους που απαιτούνται (6) για την άσκηση των προβλεπόμενων καθηκόντων.

| — | Να είναι σωματικά ικανοί για την άσκηση των καθηκόντων τους. |
| --- | --- |

—

Να είναι σωματικά ικανοί για την άσκηση των καθηκόντων τους.

| — | Να είναι σε θέση να ολοκληρώσουν πλήρη πενταετή θητεία από την προβλεπόμενη ημερομηνία ανάληψης των καθηκόντων τους, προτού συμπληρώσουν το όριο ηλικίας συνταξιοδότησης, ήτοι το τέλος του μήνα κατά τον οποίο ο υποψήφιος συμπληρώνει το 66ο έτος της ηλικίας του (7). Η προβλεπόμενη ημερομηνία ανάληψης καθηκόντων είναι η 1η Ιουλίου 2022. |
| --- | --- |

—

Να είναι σε θέση να ολοκληρώσουν πλήρη πενταετή θητεία από την προβλεπόμενη ημερομηνία ανάληψης των καθηκόντων τους, προτού συμπληρώσουν το όριο ηλικίας συνταξιοδότησης, ήτοι το τέλος του μήνα κατά τον οποίο ο υποψήφιος συμπληρώνει το 66ο έτος της ηλικίας του (7). Η προβλεπόμενη ημερομηνία ανάληψης καθηκόντων είναι η 1η Ιουλίου 2022.

Εκπαίδευση

| — | Να έχουν επίπεδο εκπαίδευσης το οποίο αντιστοιχεί σε πλήρεις πανεπιστημιακές σπουδές πιστοποιούμενες με πτυχίο, όταν η κανονική διάρκεια της πανεπιστημιακής εκπαίδευσης είναι τέσσερα ή περισσότερα έτη
  ή |
| --- | --- |

—

Να έχουν επίπεδο εκπαίδευσης το οποίο αντιστοιχεί σε πλήρεις πανεπιστημιακές σπουδές πιστοποιούμενες με πτυχίο, όταν η κανονική διάρκεια της πανεπιστημιακής εκπαίδευσης είναι τέσσερα ή περισσότερα έτη

ή

| — | Να έχουν επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με πτυχίο και πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τρία έτη. |
| --- | --- |

—

Να έχουν επίπεδο εκπαίδευσης που αντιστοιχεί σε πλήρεις πανεπιστημιακές σπουδές πιστοποιούμενες με πτυχίο και πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τρία έτη.

Επαγγελματική πείρα (8)

| — | Οι υποψήφιοι πρέπει να διαθέτουν κατά την καταληκτική ημερομηνία υποβολής των αιτήσεων επαγγελματική πείρα τουλάχιστον 15 ετών (16 ετών σε περίπτωση πανεπιστημιακής εκπαίδευσης τριών ετών), η οποία αποκτήθηκε μετά το αντίστοιχο πτυχίο. |
| --- | --- |

—

Οι υποψήφιοι πρέπει να διαθέτουν κατά την καταληκτική ημερομηνία υποβολής των αιτήσεων επαγγελματική πείρα τουλάχιστον 15 ετών (16 ετών σε περίπτωση πανεπιστημιακής εκπαίδευσης τριών ετών), η οποία αποκτήθηκε μετά το αντίστοιχο πτυχίο.

Από τα εν λόγω 15 έτη επαγγελματικής πείρας:

| — | τουλάχιστον 10 πρέπει να έχουν αποκτηθεί στον τομέα της διανοητικής ιδιοκτησίας, από τα οποία |
| --- | --- |

—

τουλάχιστον 10 πρέπει να έχουν αποκτηθεί στον τομέα της διανοητικής ιδιοκτησίας, από τα οποία

| — | 5 έτη τουλάχιστον στον τομέα των σημάτων ή/και των σχεδίων και υποδειγμάτων. |
| --- | --- |

—

5 έτη τουλάχιστον στον τομέα των σημάτων ή/και των σχεδίων και υποδειγμάτων.

Γλωσσικές γνώσεις

| — | Άριστη γνώση μίας από τις επίσημες γλώσσες της Ευρωπαϊκής Ένωσης (τουλάχιστον επίπεδο C1) — Γλώσσα 1. |
| --- | --- |

—

Άριστη γνώση μίας από τις επίσημες γλώσσες της Ευρωπαϊκής Ένωσης (τουλάχιστον επίπεδο C1) — Γλώσσα 1.

| — | Ικανοποιητική γνώση μίας από τις γλώσσες του Γραφείου (τουλάχιστον επίπεδο Β2) στο μέτρο που είναι αναγκαίο για τα καθήκοντα που καλούνται να ασκήσουν — Γλώσσα 2 (9). |
| --- | --- |

—

Ικανοποιητική γνώση μίας από τις γλώσσες του Γραφείου (τουλάχιστον επίπεδο Β2) στο μέτρο που είναι αναγκαίο για τα καθήκοντα που καλούνται να ασκήσουν — Γλώσσα 2 (9).

Οι πέντε γλώσσες του Γραφείου είναι η αγγλική (EN), η γαλλική (FR), η γερμανική (DE), η ιταλική (IT) και η ισπανική (ES). Τα επίπεδα αντιστοιχούν στα επίπεδα που καθορίζονται στο Κοινό Ευρωπαϊκό Πλαίσιο Αναφοράς για τις γλώσσες.

4.   ΚΡΙΤΗΡΙΑ ΕΠΙΛΟΓΗΣ / ΠΛΕΟΝΕΚΤΗΜΑΤΑ

Για την επιλογή των καταλληλότερων υποψηφίων που θα κληθούν σε συνέντευξη, θα ληφθούν υπόψη και θα αξιολογηθούν επιμέρους τα ακόλουθα κριτήρια:

| α) | Επαγγελματική πείρα:






  — | Αποδεδειγμένη πείρα στον χειρισμό νομικών υποθέσεων και/ή συναφών δραστηριοτήτων, ιδίως σε σχέση με υποθέσεις ΔΙ, και κυρίως στο πλαίσιο του σήματος της ΕΕ και των σχεδίων και υποδειγμάτων |
| --- | --- | --- |

α)

Επαγγελματική πείρα:

—

Αποδεδειγμένη πείρα στον χειρισμό νομικών υποθέσεων και/ή συναφών δραστηριοτήτων, ιδίως σε σχέση με υποθέσεις ΔΙ, και κυρίως στο πλαίσιο του σήματος της ΕΕ και των σχεδίων και υποδειγμάτων

| — | αποδεδειγμένη δικαστική πείρα και/ή πείρα σε δραστηριότητες δικαστικών διαφορών καθώς και στην προετοιμασία και/ή την παρακολούθηση δικαστικών υποθέσεων |
| --- | --- |

—

αποδεδειγμένη δικαστική πείρα και/ή πείρα σε δραστηριότητες δικαστικών διαφορών καθώς και στην προετοιμασία και/ή την παρακολούθηση δικαστικών υποθέσεων

| — | Αποδεδειγμένη πείρα σε οντότητες και/ή όργανα ΔΙ, μεταξύ άλλων σε θεσμικά και/ή λοιπά όργανα και οργανισμούς της ΕΕ, σε εθνικά γραφεία ΔΙ και/ή άλλους οργανισμούς και/ή εταιρείες ΔΙ. |
| --- | --- |

—

Αποδεδειγμένη πείρα σε οντότητες και/ή όργανα ΔΙ, μεταξύ άλλων σε θεσμικά και/ή λοιπά όργανα και οργανισμούς της ΕΕ, σε εθνικά γραφεία ΔΙ και/ή άλλους οργανισμούς και/ή εταιρείες ΔΙ.

| β) | Ειδικές τεχνικές γνώσεις:






  — | πολύ καλή γνώση της νομοθεσίας και της νομολογίας στον τομέα της διανοητικής ιδιοκτησίας, ιδίως σχετικά με τα σήματα της ΕΕ καθώς και τα σχέδια ή υποδείγματα· |
| --- | --- | --- |

β)

Ειδικές τεχνικές γνώσεις:

—

πολύ καλή γνώση της νομοθεσίας και της νομολογίας στον τομέα της διανοητικής ιδιοκτησίας, ιδίως σχετικά με τα σήματα της ΕΕ καθώς και τα σχέδια ή υποδείγματα·

| — | πολύ καλή γνώση του ευρωπαϊκού περιβάλλοντος στον τομέα της ΔΙ, μεταξύ άλλων σε θέματα παραποίησης/απομίμησης και παραβίασης δικαιωμάτων· |
| --- | --- |

—

πολύ καλή γνώση του ευρωπαϊκού περιβάλλοντος στον τομέα της ΔΙ, μεταξύ άλλων σε θέματα παραποίησης/απομίμησης και παραβίασης δικαιωμάτων·

| — | εξοικείωση με το γενικό δίκαιο, τις πολιτικές, το θεσμικό πλαίσιο και τις διαδικασίες της ΕΕ. |
| --- | --- |

—

εξοικείωση με το γενικό δίκαιο, τις πολιτικές, το θεσμικό πλαίσιο και τις διαδικασίες της ΕΕ.

| γ) | Γλωσσικές ικανότητες:






  — | Επαγγελματική πείρα εργασίας σε γλώσσα διαφορετική από τη μητρική· |
| --- | --- | --- |

γ)

Γλωσσικές ικανότητες:

—

Επαγγελματική πείρα εργασίας σε γλώσσα διαφορετική από τη μητρική·

| — | άριστη γνώση της αγγλικής ή γερμανικής γλώσσας (τουλάχιστον επίπεδο C1), που μπορεί να είναι μία από τις γλώσσες που απαιτούνται βάσει των αναφερθέντων στο σημείο 3 κριτηρίων επιλεξιμότητας· |
| --- | --- |

—

άριστη γνώση της αγγλικής ή γερμανικής γλώσσας (τουλάχιστον επίπεδο C1), που μπορεί να είναι μία από τις γλώσσες που απαιτούνται βάσει των αναφερθέντων στο σημείο 3 κριτηρίων επιλεξιμότητας·

| — | άριστη γνώση οποιασδήποτε από τις υπόλοιπες γλώσσες του Γραφείου (EN, FR, DE, IT, ES) (τουλάχιστον επίπεδο C1) εκτός των γλωσσών που αναφέρονται στο σημείο 3 της παρούσας προκήρυξης κενής θέσης. |
| --- | --- |

—

άριστη γνώση οποιασδήποτε από τις υπόλοιπες γλώσσες του Γραφείου (EN, FR, DE, IT, ES) (τουλάχιστον επίπεδο C1) εκτός των γλωσσών που αναφέρονται στο σημείο 3 της παρούσας προκήρυξης κενής θέσης.

| δ) | Λοιπή πείρα και δεξιότητες:






  — | Αποδεδειγμένη ικανότητα εργασίας σε πολυπολιτισμικό και/ή διεθνές περιβάλλον. |
| --- | --- | --- |

δ)

Λοιπή πείρα και δεξιότητες:

—

Αποδεδειγμένη ικανότητα εργασίας σε πολυπολιτισμικό και/ή διεθνές περιβάλλον.

| ε) | Εκπαίδευση:






  — | νομική κατάρτιση (πανεπιστημιακό πτυχίο ή μεταπτυχιακό δίπλωμα νομικών σπουδών, όπως μεταπτυχιακό δίπλωμα στη νομική επιστήμη (LL.M) ή ισοδύναμο). |
| --- | --- | --- |

ε)

Εκπαίδευση:

—

νομική κατάρτιση (πανεπιστημιακό πτυχίο ή μεταπτυχιακό δίπλωμα νομικών σπουδών, όπως μεταπτυχιακό δίπλωμα στη νομική επιστήμη (LL.M) ή ισοδύναμο).

Εκτός από τα προαναφερθέντα κριτήρια, οι υποψήφιοι που θα κληθούν σε συνέντευξη θα αξιολογηθούν επίσης βάσει των ακόλουθων κριτηρίων:

| στ) | Ικανότητες, ιδίως:






  — | Επικοινωνία: ικανότητα γραπτής και προφορικής επικοινωνίας με σαφήνεια και ακρίβεια· |
| --- | --- | --- |

στ)

Ικανότητες, ιδίως:

—

Επικοινωνία: ικανότητα γραπτής και προφορικής επικοινωνίας με σαφήνεια και ακρίβεια·

| — | Ανάλυση και επίλυση προβλημάτων: ικανότητα εντοπισμού των κρίσιμων στοιχείων σύνθετων ζητημάτων και ικανότητα ανεύρεσης δημιουργικών και πρακτικών λύσεων· |
| --- | --- |

—

Ανάλυση και επίλυση προβλημάτων: ικανότητα εντοπισμού των κρίσιμων στοιχείων σύνθετων ζητημάτων και ικανότητα ανεύρεσης δημιουργικών και πρακτικών λύσεων·

| — | Πνεύμα συνεργασίας: ικανότητα συνεργασίας με άλλα άτομα στο πλαίσιο ομάδων και σε διοργανικό επίπεδο, σεβασμός της διαφορετικότητας των άλλων, ικανότητα δημιουργίας ομαδικού πνεύματος ενθαρρύνοντας τα μέλη να εργάζονται για την επίτευξη κοινών στόχων και την ανταλλαγή γνώσεων και εμπειριών· |
| --- | --- |

—

Πνεύμα συνεργασίας: ικανότητα συνεργασίας με άλλα άτομα στο πλαίσιο ομάδων και σε διοργανικό επίπεδο, σεβασμός της διαφορετικότητας των άλλων, ικανότητα δημιουργίας ομαδικού πνεύματος ενθαρρύνοντας τα μέλη να εργάζονται για την επίτευξη κοινών στόχων και την ανταλλαγή γνώσεων και εμπειριών·

| — | Μάθηση και ανάπτυξη: ικανότητα ανάπτυξης και βελτίωσης των προσωπικών δεξιοτήτων και των γνώσεων σχετικά με τον οργανισμό και το περιβάλλον του, δέσμευση για την κατάρτιση άλλων υπαλλήλων, δεξιότητες ανταλλαγής γνώσεων και συστηματικής βελτίωσης των μεθόδων εργασίας· |
| --- | --- |

—

Μάθηση και ανάπτυξη: ικανότητα ανάπτυξης και βελτίωσης των προσωπικών δεξιοτήτων και των γνώσεων σχετικά με τον οργανισμό και το περιβάλλον του, δέσμευση για την κατάρτιση άλλων υπαλλήλων, δεξιότητες ανταλλαγής γνώσεων και συστηματικής βελτίωσης των μεθόδων εργασίας·

| — | Ιεράρχηση και οργάνωση: ικανότητα ιεράρχησης των σημαντικότερων εργασιών, ικανότητα ευελιξίας στην εργασία και αποτελεσματική οργάνωση του φόρτου εργασίας των ιδίων και των άλλων· |
| --- | --- |

—

Ιεράρχηση και οργάνωση: ικανότητα ιεράρχησης των σημαντικότερων εργασιών, ικανότητα ευελιξίας στην εργασία και αποτελεσματική οργάνωση του φόρτου εργασίας των ιδίων και των άλλων·

| — | Ποιότητα και αποτελέσματα: ανάληψη προσωπικής ευθύνης και πρωτοβουλίας για την παράδοση έργου υψηλής ποιότητας στο πλαίσιο καθορισμένων διαδικασιών, σαφής πελατοκεντρικός προσανατολισμός (σε εσωτερικό και εξωτερικό επίπεδο), ικανότητα ανάπτυξης συστηματικών και μεθοδικών διαδικασιών σε έργα και εργασίες που επιτελούν οι ίδιοι και η ομάδα τους· |
| --- | --- |

—

Ποιότητα και αποτελέσματα: ανάληψη προσωπικής ευθύνης και πρωτοβουλίας για την παράδοση έργου υψηλής ποιότητας στο πλαίσιο καθορισμένων διαδικασιών, σαφής πελατοκεντρικός προσανατολισμός (σε εσωτερικό και εξωτερικό επίπεδο), ικανότητα ανάπτυξης συστηματικών και μεθοδικών διαδικασιών σε έργα και εργασίες που επιτελούν οι ίδιοι και η ομάδα τους·

| — | Προσαρμοστικότητα: διατήρηση της αποδοτικότητας υπό συνθήκες πίεσης, ευελιξία και ικανότητα προσαρμογής σε μεταβαλλόμενο εργασιακό περιβάλλον, ικανότητα παρότρυνσης των άλλων να ακολουθήσουν το παράδειγμά τους, καθώς και ικανότητα να προσαρμόζουν τη δική τους προσέγγιση και την προσέγγιση της ομάδας τους στις μεταβαλλόμενες περιστάσεις· |
| --- | --- |

—

Προσαρμοστικότητα: διατήρηση της αποδοτικότητας υπό συνθήκες πίεσης, ευελιξία και ικανότητα προσαρμογής σε μεταβαλλόμενο εργασιακό περιβάλλον, ικανότητα παρότρυνσης των άλλων να ακολουθήσουν το παράδειγμά τους, καθώς και ικανότητα να προσαρμόζουν τη δική τους προσέγγιση και την προσέγγιση της ομάδας τους στις μεταβαλλόμενες περιστάσεις·

| — | Ηγετικές ικανότητες: καθοδήγηση και διοίκηση ατόμων και ομάδων για την επίτευξη αποτελεσμάτων. |
| --- | --- |

—

Ηγετικές ικανότητες: καθοδήγηση και διοίκηση ατόμων και ομάδων για την επίτευξη αποτελεσμάτων.

5.   ΔΙΑΔΙΚΑΣΙΑ ΕΠΙΛΟΓΗΣ

Γενικές προϋποθέσεις

Η διαδικασία επιλογής διενεργείται υπό την εποπτεία του Διοικητικού Συμβουλίου του Γραφείου.

Προπαρασκευαστικές εργασίες

Από το Διοικητικό Συμβούλιο ορίζεται προεξεταστική επιτροπή η οποία θα διενεργήσει προκαταρκτική αξιολόγηση των αιτήσεων και θα διεξαγάγει συνεντεύξεις με τους καλύτερους υποψηφίους.

Από τους επικρατέστερους υποψηφίους βάσει των κριτηρίων επιλογής που περιγράφονται στο σημείο 4 ενδέχεται να ζητηθεί έλεγχος των γλωσσικών τους γνώσεων, καθώς και της επαγγελματικής τους πείρας ή/και άλλων δεξιοτήτων, γνώσεων και ικανοτήτων. Οι υποψήφιοι με τους οποίους θα επικοινωνήσει το Γραφείο κατά τη διάρκεια της διαδικασίας προεπιλογής δεν θα κληθούν κατ' ανάγκη σε συνέντευξη. Η εν λόγω επικοινωνία μπορεί να χρησιμοποιηθεί ως ένα βήμα στο πλαίσιο της διαδικασίας επιλογής των πλέον κατάλληλων υποψηφίων που θα κληθούν σε συνέντευξη.

Η προεξεταστική επιτροπή θα ενημερώσει τους υποψηφίους σχετικά με την κατάσταση της διαδικασίας σύμφωνα με την εντολή που έχει λάβει από το Διοικητικό Συμβούλιο.

Συνέντευξη

Οι συνεντεύξεις θα πραγματοποιηθούν στο Αλικάντε ή διαδικτυακά. Οι υποψήφιοι που θα κληθούν σε συνέντευξη θα ενημερωθούν εγκαίρως για την ακριβή ημερομηνία και ώρα. Η συνέντευξη θα διεξαχθεί σε μία από τις γλώσσες του Γραφείου (EN, FR, DE, IT, ES), διαφορετική από τη μητρική γλώσσα του υποψηφίου που αναφέρεται στην αίτηση υποψηφιότητας.

Κατά τη συνέντευξη θα ελεγχθούν οι γνώσεις και η πείρα του υποψηφίου σε θέματα που αφορούν τις αρμοδιότητες που πρόκειται να του ανατεθούν, ούτως ώστε να αξιολογηθεί η καταλληλότητά του για την εκτέλεση των προβλεπόμενων καθηκόντων και για εργασία σε διεθνές περιβάλλον, σύμφωνα με τις παραμέτρους που απαριθμούνται στην παρούσα προκήρυξη κενής θέσης.

Οι υποψήφιοι ενδέχεται να κληθούν και σε άλλες συνεντεύξεις ή δοκιμασίες, εκτός εκείνων που αναφέρονται ανωτέρω.

Η προεξεταστική επιτροπή θα συντάξει έκθεση σχετικά με τις προπαρασκευαστικές εργασίες την οποία θα διαβιβάσει στο Διοικητικό Συμβούλιο.

Εφεδρικός πίνακας και διορισμός

Το Διοικητικό Συμβούλιο θα αποφασίσει σχετικά με την κατάρτιση εφεδρικού πίνακα με τέσσερα ονόματα για τον διορισμό δύο μελών των τμημάτων προσφυγών. Το Διοικητικό Συμβούλιο θα εγκρίνει τον κατάλογο των τεσσάρων υποψηφίων που θα συμπεριληφθούν στον εφεδρικό πίνακα και θα αποφασίσει σχετικά με τον διορισμό δύο μελών από τους εν λόγω υποψηφίους που έχουν συμπεριληφθεί στον εφεδρικό πίνακα.

Η συμπερίληψη στον εφεδρικό πίνακα δεν εγγυάται διορισμό. Ο εφεδρικός πίνακας θα ισχύει έως ότου οι δύο διορισμένοι υποψήφιοι αναλάβουν καθήκοντα.

6.   ΟΡΟΙ ΑΠΑΣΧΟΛΗΣΗΣ

Οι επιτυχόντες υποψήφιοι θα διοριστούν από το διοικητικό συμβούλιο του Γραφείου για πενταετή θητεία. Στο πλαίσιο αυτό, επισημαίνεται ότι ο υποψήφιος πρέπει να είναι σε θέση να ολοκληρώσει την πρώτη πενταετή θητεία του πριν φθάσει σε ηλικία συνταξιοδότησης, ήτοι: το τέλος του μήνα κατά τον οποίο ο υποψήφιος συμπληρώνει το 66ο έτος της ηλικίας του (10), αρχής γενομένης από την ημερομηνία κατά την οποία έχει προταθεί και συμφωνηθεί η πρόσληψη.

Στον διορισθέντα υποψήφιο / στους διορισθέντες υποψηφίους προσφέρεται σύμβαση εργασίας εκτάκτου υπαλλήλου, σύμφωνα με το άρθρο 2 στοιχείο α) του καθεστώτος που εφαρμόζεται στο λοιπό προσωπικό της Ευρωπαϊκής Ένωσης (11), στον βαθμό 11 της κατηγορίας AD.

Οι τρέχουσες βασικές μηνιαίες αποδοχές που αντιστοιχούν στο πρώτο κλιμάκιο αυτού του βαθμού ανέρχονται σε 10 315,83 ευρώ. Στον βασικό μισθό προστίθενται επιδόματα που αφορούν την οικογενειακή κατάσταση και τα συντηρούμενα τέκνα. Επίσης παρέχονται διάφορες αποζημιώσεις μετακίνησης και ταξιδίου, καθώς και ασφάλιση ασθενείας και συνταξιοδότησης. Οι αποδοχές υπόκεινται σε κοινοτικό φόρο καθώς και άλλες κρατήσεις που καθορίζονται στο καθεστώς που εφαρμόζεται επί του λοιπού προσωπικού των Ευρωπαϊκών Κοινοτήτων, εξαιρούνται, ωστόσο, από κάθε εθνικό φόρο. Τα συντηρούμενα τέκνα δικαιούνται δωρεάν φοίτηση στο Ευρωπαϊκό Σχολείο του Αλικάντε.

Η θητεία των μελών των τμημάτων προσφυγών που διορίζονται κατόπιν της παρούσας διαδικασίας επιλογής δύναται να ανανεωθεί για πρόσθετες πενταετείς περιόδους σύμφωνα με το άρθρο 166 παράγραφος 5 του κανονισμού για τη σήμα της ΕΕ ή έως την ηλικία συνταξιοδότησης, εφόσον αυτή συμπληρώνεται κατά τη διάρκεια της νέας θητείας, έπειτα από θετική αξιολόγηση των επιδόσεών τους από το διοικητικό συμβούλιο, και αφού εκφέρει γνώμη ο πρόεδρος των τμημάτων προσφυγών.

Η σύμβαση λήγει είτε κατά την ημερομηνία λήξης της θητείας είτε κατόπιν αιτήσεως του διορισθέντος υποψηφίου, μετά το πέρας της τρίμηνης προειδοποίησης.

Ανεξαρτησία και δήλωση συμφερόντων

Σύμφωνα με το άρθρο 166 του κανονισμού για το σήμα της ΕΕ, τα μέλη των τμημάτων προσφυγών είναι ανεξάρτητα. Κατά τη λήψη των αποφάσεών τους δεν δεσμεύονται από οδηγίες. Τα μέλη αφοσιώνονται πλήρως στην εκπλήρωση των καθηκόντων τους και δεν κατευθύνονται από προσωπικό ή εθνικό συμφέρον ή από εξωτερικές επιρροές οποιασδήποτε φύσεως. Κατά τη διάρκεια της θητείας τους δεν μπορούν να απαλλαγούν των καθηκόντων τους, εκτός αν συντρέχουν σοβαροί λόγοι και το Δικαστήριο της Ευρωπαϊκής Ένωσης εκδώσει σχετική απόφαση, βάσει της διαδικασίας που προβλέπεται στο άρθρο 166 παράγραφος 6 του κανονισμού για το σήμα της ΕΕ.

Ως εκ τούτου, τα διορισθέντα μέλη θα κληθούν να προβούν σε δήλωση με την οποία δεσμεύονται να ενεργούν με αμεροληψία υπέρ του δημόσιου συμφέροντος, καθώς και δήλωση σχετικά με τυχόν συμφέροντα τα οποία μπορεί να θεωρηθεί ότι θίγουν την ανεξαρτησία τους. Οι υποψήφιοι πρέπει να επιβεβαιώσουν στην αίτησή τους ότι δέχονται να προβούν στις ως άνω δηλώσεις.

Λόγω της ιδιαίτερης φύσης των καθηκόντων, θα ζητηθεί από τους υποψήφιους που θα κληθούν σε συνέντευξη να υπογράψουν δήλωση σχετικά με τα παρελθόντα, τρέχοντα και/ή μελλοντικά συμφέροντα τα οποία μπορεί να θεωρηθεί ότι θίγουν την ανεξαρτησία τους.

7.   ΥΠΟΒΟΛΗ ΥΠΟΨΗΦΙΟΤΗΤΩΝ

ΟΙ υποψήφιοι πρέπει να συμπληρώσουν το έντυπο της αίτησης που διατίθεται στον ιστότοπο του Γραφείου: https://euipo.europa.eu/ohimportal/en/vacancies

Οι αιτήσεις υποβάλλονται μέσω ηλεκτρονικού ταχυδρομείου στην ακόλουθη διεύθυνση ηλεκτρονικού ταχυδρομείου: MBBCSecretariat@euipo.europa.eu

Οι αιτήσεις πρέπει να παραληφθούν μέχρι τα μεσάνυχτα στις 4 Ιανουαρίου 2022.

Επισημαίνεται ότι πρέπει να συμπληρωθούν όλα τα τμήματα του εντύπου. Ελλιπώς συμπληρωμένα έντυπα αίτησης (στα οποία σημειώνεται για παράδειγμα «βλέπε επισυναπτόμενο βιογραφικό σημείωμα ή επιστολή εκδήλωσης ενδιαφέροντος») δεν θα ληφθούν υπόψη.

Από τους υποψηφίους που θα κληθούν σε συνέντευξη (βλ. σημείο 5 «Διαδικασία επιλογής») θα ζητηθεί να προσκομίσουν, πριν από τη συνέντευξη, έως την προθεσμία που αναφέρεται για τον σκοπό αυτόν από την προεξεταστική επιτροπή, αποδεικτικά συμμόρφωσης στα κριτήρια που καθορίζονται στην παρούσα προκήρυξη κενής θέσης, καθώς και σχετικά με τα λοιπά απαιτούμενα προσόντα και την απαιτούμενη επαγγελματική πείρα που αναφέρονται στην αίτηση υποψηφιότητάς τους:

| — | Αντίγραφο ταυτότητας (όπως διαβατήριο ή δελτίο αστυνομικής ταυτότητας) |
| --- | --- |

—

Αντίγραφο ταυτότητας (όπως διαβατήριο ή δελτίο αστυνομικής ταυτότητας)

| — | Αντίγραφα πτυχίων |
| --- | --- |

—

Αντίγραφα πτυχίων

| — | Αντίγραφα των πιστοποιητικών της επαγγελματικής πείρας που αναφέρεται στο σημείο 3. |
| --- | --- |

—

Αντίγραφα των πιστοποιητικών της επαγγελματικής πείρας που αναφέρεται στο σημείο 3.

Άλλα έγγραφα, ιδίως βιογραφικά σημειώματα, δεν θα ληφθούν υπόψη. Πρέπει να σημειωθεί ότι προσόντα ή επαγγελματική πείρα που δεν αποδεικνύονται βάσει δικαιολογητικών, όπως αντίγραφα πτυχίων, τίτλων σπουδών ή διπλωμάτων ή πιστοποιητικών απασχόλησης, δεν θα λαμβάνονται υπόψη, γεγονός που μπορεί να επιφέρει την απόρριψη της αίτησης.

8.   ΙΣΕΣ ΕΥΚΑΙΡΙΕΣ

Το Γραφείο εφαρμόζει πολιτική ίσων ευκαιριών και δέχεται αιτήσεις χωρίς καμία διάκριση λόγω φύλου, φυλής, χρώματος, εθνοτικής καταγωγής ή κοινωνικής προέλευσης, γενετικών χαρακτηριστικών, γλώσσας, θρησκείας ή πεποιθήσεων, πολιτικών πεποιθήσεων ή κάθε άλλης γνώμης, ιδιότητας μέλους εθνικής μειονότητας, περιουσίας, γέννησης, αναπηρίας, ηλικίας ή γενετήσιου προσανατολισμού.

9.   ΠΡΟΣΤΑΣΙΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ

Το Γραφείο (ως αρμόδιος φορέας για τη διοργάνωση της διαδικασίας επιλογής) μεριμνά ώστε τα δεδομένα προσωπικού χαρακτήρα των υποψηφίων να υποβάλλονται σε επεξεργασία όπως προβλέπεται στον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (12), ιδίως όσον αφορά την εμπιστευτικότητα και την ασφάλεια της επεξεργασίας τους.

10.   ΕΝΣΤΑΣΕΙΣ

Εάν ο υποψήφιος κρίνει ότι θίγεται από κάποια απόφαση, μπορεί να υποβάλει ένσταση βάσει του άρθρου 90 παράγραφος 2 του κανονισμού περί της υπηρεσιακής καταστάσεως των υπαλλήλων της Ευρωπαϊκής Ένωσης, στην ακόλουθη διεύθυνση:

| EUIPO — European Union Intellectual Property Office |
| --- |
| Human Resources Department |
| Avenida de Europa, 4 |
| 03008 Alicante |
| SPAIN |

EUIPO — European Union Intellectual Property Office

Human Resources Department

Avenida de Europa, 4

03008 Alicante

SPAIN

Δύναται επίσης να ασκήσει προσφυγή βάσει του άρθρου 270 της Συνθήκης για τη λειτουργία της Ευρωπαϊκής Ένωσης και του άρθρου 91 του κανονισμού υπηρεσιακής κατάστασης ενώπιον του:

| General Court |
| --- |
| Rue du Fort Niedergrünewald |
| 2925 Luxembourg |
| LUXEMBOURG |

General Court

Rue du Fort Niedergrünewald

2925 Luxembourg

LUXEMBOURG

Λεπτομέρειες σχετικά με τη διαδικασία άσκησης προσφυγής παρέχονται στον δικτυακό τόπο του Γενικού Δικαστηρίου: https://curia.europa.eu/jcms/jcms/Jo2_7033/el/

11.   ΠΕΡΙΣΣΟΤΕΡΕΣ ΠΛΗΡΟΦΟΡΙΕΣ

Κάθε περαιτέρω πληροφορία ή επικοινωνία με το Γραφείο, την προεξεταστική επιτροπή ή το Διοικητικό Συμβούλιο σχετικά με την παρούσα διαδικασία επιλογής πρέπει να απευθύνεται στην ακόλουθη διεύθυνση ηλεκτρονικού ταχυδρομείου: MBBCSecretariat@euipo.europa.eu

Υπενθυμίζεται στους υποψηφίους ότι οι εργασίες της προεξεταστικής επιτροπής είναι απόρρητες. Απαγορεύεται στους υποψηφίους ή σε άτομα που ενεργούν εξ ονόματός τους να έρθουν σε απευθείας ή έμμεση επαφή με μέλη της εν λόγω επιτροπής.

Σημειώσεις:

Κάθε αναφορά στην παρούσα προκήρυξη σε αρσενικό γένος συνεπάγεται ταυτόχρονα αναφορά και σε θηλυκό γένος.

Σε περίπτωση που παρατηρούνται διαφοροποιήσεις μεταξύ των γλωσσικών αποδόσεων, ως σωστή απόδοση θεωρείται η αγγλική.

---

(1)  Κανονισμός (ΕΚ) αριθ. 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ L 11 της 14.1.1994, σ. 1).

(2)  Κανονισμός (ΕΕ) 2017/1001 του Ευρωπαϊκού Κοινοβουλίου και του Συμβουλίου, της 14ης Ιουνίου 2017, για το σήμα της Ευρωπαϊκής Ένωσης (ΕΕ L 154 της 16.6.2017, σ. 1).

(3)  Κανονισμός (ΕΚ) αριθ. 6/2002 του Συμβουλίου, της 12ης Δεκεμβρίου 2001, για τα κοινοτικά σχέδια και υποδείγματα (ΕΕ L 3 της 5.1.2002, σ. 1).

(4)  Κανονισμός (ΕΕ) αριθ. 386/2012 του Ευρωπαϊκού Κοινοβουλίου και του Συμβουλίου, της 19ης Απριλίου 2012, σχετικά με την ανάθεση στο Γραφείο Εναρμόνισης στο Πλαίσιο της Εσωτερικής Αγοράς (εμπορικά σήματα, σχέδια και υποδείγματα) καθηκόντων συναφών με την επιβολή της εφαρμογής των δικαιωμάτων διανοητικής ιδιοκτησίας, συμπεριλαμβανομένης της σύγκλησης Ευρωπαϊκού Παρατηρητηρίου για την Παραβίαση των Δικαιωμάτων Διανοητικής Ιδιοκτησίας, με εκπροσώπους του δημόσιου και του ιδιωτικού τομέα (ΕΕ L 129 της 16.5.2012, σ. 1).

(5)  Βλ. άρθρο 12 του καθεστώτος που εφαρμόζεται στο λοιπό προσωπικό της Ευρωπαϊκής Ένωσης.

(6)  Συγκεκριμένα, οι υποψήφιοι πρέπει να έχουν λευκό ποινικό μητρώο.

(7)  Σύμφωνα με το άρθρο 47 στοιχείο α) του Καθεστώτος που εφαρμόζεται στο λοιπό προσωπικό της Ευρωπαϊκής Ένωσης.

(8)  Η επαγγελματική πείρα υπολογίζεται από την ημερομηνία κατά την οποία ο υποψήφιος απέκτησε το σχετικό πτυχίο, όπως απαιτείται σύμφωνα με το ανωτέρω κριτήριο επιλεξιμότητας «Εκπαίδευση».

(9)  Οι γλώσσες 1 και 2 πρέπει να είναι διαφορετικές.

(10)  Σύμφωνα με το άρθρο 47 στοιχείο α) του Καθεστώτος που εφαρμόζεται στο λοιπό προσωπικό της Ευρωπαϊκής Ένωσης.

(11)  https://eur-lex.europa.eu/legal-content/EL/TXT/PDF/?uri=CELEX:31962R0011&qid=1636553809872&from=EL

(12)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

---